Suomen Senaatin päätös koskeva kieltoa käyttää perunoita eläinten ruuaksi
1917
N:o 76

S U O M E N

SUURIRUHTINAANMAAN

ASETUSKOKOELMA.



Suomen Senaatin päätös

koskeva kieltoa käyttää perunoita eläinten ruuaksi.

Annettu Helsingissä 26 päivänä syyskuuta 1917.



 Eräänlaisen omaisuuden käytöstä sodan aiheuttamissa poikkeuksellisissa oloissa 2 päivänä kesäkuuta 1917 annetun lain nojalla, jota tässä päätöksessä sanotaan Elintarvelaiksi, on Senaatti päättänyt seuraavaa:

1 §.

Perunoiden käyttäminen hevosten, nautaeläinten, lampaiden ja sikojen ruokintaan niinhyvin raakoina kuin keitettyinä on kielletty.

Edelläolevan kiellon estämättä on eläinten ruokintaan sallittu käyttää perunoita, jotka ovat läpimitaltaan enintään puolitoista senttimetriä, taikka jotka todistettavasti ovat ihmisravinnoksi kelpaamattomia.

2 §.

Elintarvelautakuntain tulee valvoa, että tämän päätöksen määräyksiä noudatetaan.

3 §.

Joka rikkoo tämän päätöksen määräyksiä rangaistaan elintarvelain 15 §:n perusteella.

4 §.

Tämä päätös käy heti noudatettavaksi ja on voimassa toistaiseksi, ei kuitenkaan kauvemmin kuin 1 päivään toukokuuta 1918.

Helsingissä 26 päivänä syyskuuta 1917.

Kamaritoimituskunnan Päällikkö,

Senaattori Harald Åkerman.

Väinö Ahla.

</div>

Huomautukset

Senaatin päätökset 1917